ઊનાનાં સનખડા ગામે રહેતા નામચીન બે ભાઇઓ યોગેશ કરણા રાઠોડ તેમજ દોલુ કરણા રાઠોડનાં રહેણાંકનાં મકાનમાં વિદેશી દારૂનો વ્યાપક જથ્થો પડ્યો હોવાની બાતમી સ્થાનિક પોલીસને મળતા રેન્જ આઇજી સુભાષ ત્રિવેદી, ગીર સોમનાથ જિલ્લા એસપી રાહુલ ત્રિપાઠીના માર્ગદર્શન હેઠળ ઊના પીઆઇ બી.એન.ખાંભલા, પીએસઆઇ જે.વી.ચુડાસમા, પો. હે.કો. યુવરાજસિંહ, સહદેવસિંહ સહિતનાં સ્ટાફે આ દારૂનો જથ્થો પકડવા ચક્રો ગતીમાન કર્યા હતાં. મોડી રાત્રીના સમયે બન્ને નામચીન બુટલેગર ભાઇઓને પોલીસ ગામમાં આવ્યાની ગંધ આવી જતાં પોલીસ દારૂના જથ્થા સુધી પહોંચે તે પહેલા નાસી છુટવામાં સફળ રહ્યાં હતાં.